kinders | DinkJeug 124172615
7th January 2020 dinkjeugUncategorisedBybel, bybel aktiwiteit, bybelboeke, hulpbronne, idees, jeugbediening, kategese, Kinderbediening, kinders, materiaal, tienerbediening, tieners, toerusting, wenke
'n Handige hulpmiddel om die Bybelboeke onder die knie te kry!
Jy kan jou eie speletjies en kompetisies uitdink wat goed vir tieners / kinders sal werk.
Kry dit hier: Leer die Bybelboeke
Dankie aan ds Tilana Meyer-Morkel van NG Paarl-Vallei vir hierdie hulpbron.
Kix: Kersfees Vingerpoppies
5th December 2019 dinkjeugKINDERBEDIENINGgesinne, huisgeloof, idees, kersfees, kinders, vingerpop, vingerpoppies
Vingerpoppies om die Kersverhaal uit te beeld
Indien jy tyd (en vilt) op hande het, is hierdie 'n wonderlike manier om die Kersverhaal vir klein mensies lewend te maak!
Laai die instruksies hier af: Kix Kersfees vingerpoppies
Besoek KIX Kinderbediening by www.kixkinders.co.za
Kersfees: 5 sintuie
5th December 2019 dinkjeugHUISGELOOFfamilie, gesinne, huisgeloof, idees, kersfees, kinders, sintuie
BESEF JY DAT KERSFEES MET AL 5 ONS SINTUIE ERVAAR WORD?
Dalk is dit juis daarom dat kinders so ekstra opgewonde kan raak oor Kersfees! Gesels saam in jul gesin hieroor en ontdek hoe julle Kersfees kan sien, hoor, voel, ruik en proe!
SIEN – Watter "tekens" herinner jou aan Kersfees?
HOOR – Wat is jou gunsteling Kersliedjie?
VOEL/RAAK – Wat laat jou veilig en rustig voel in Kerstyd: 'n kombers / grasperk / warm sonskyn / koel water / sand tussen jou voete?
RUIK – Watter reuk herinner jou aan Kersfees?
PROE – Watter eetding proe vir jou soos Kersfees?
SIEN (oë) – Rig voor kersfees saam tekens op in jul huis/vakansieplek wat julle herinner aan die boodskap van Kersfees. Wees oorspronklik en raak kreatief! Verduidelik die simboliek van Kersfees vir kinders… boom (nuwe lewe), geskenke (wyse manne se geskenke, Jesus se geskenk van die ewige lewe), ster (Betlehem ster), liggies (Jesus is die Lig), engele (en herders), rooi (Jesus), goud en silwer (koninklike kleure)
HOOR (ore) – Luister saam na Kersliedjies en sing saam! Luister ook na mekaar se stories en herinner mekaar aan julle familie storie. Vertel die Kersverhaal (ook op nuwe maniere) vir mekaar. Besluit saam of julle nuwe Kerstradisies wil deelmaak van julle storie hierdie jaar.
VOEL/RAAK (hande) – Wat kan julle as gesin hierdie Kersfees doen om iemand anders te help? Dink aan iets wat jul prakties vir iemand anders kan doen. Bak saam koekies of skenk klere of besoek iemand wat dit nodig het. Wees ook bewus van hoe julle diensbaar kan wees aan mekaar.
RUIK (neus) – Wees bewus van die Here se Gees in klein dingetjies soos die reuk van kaneel / skulpe / koekies / koffie. Sê vir Hom elke dag saam dankie vir al die Kersfeesvreugdes en herinneringe.
PROE (tong) – Bid elke dag vir iemand / noodsituasie. Gebruik ook jou tong om mooi woorde te sê wat ander opbou en getuig van God se liefde. Wees eerlik en opreg. Gee vir almal geleentheid om vir mekaar komplimente te gee.
Kix Kersfees aktiwiteit
5th December 2019 dinkjeugKINDERBEDIENINGidees, kersfees, kersfees aktiwiteit, Kinderbediening, kinders
Hier is nog 'n idee van Kix vir Kerstyd.
Die verhaal en aktiwiteite fokus op die voorspellings van Jesus se koms na die aarde wat waar word in die Nuwe Testament.
Laai dit hier af: Kix Kersfees 2017
Besoek gerus KIX Kinderbediening by www.kixkinders.co.za
Kix Kersverhaal en aktiwiteit
5th December 2019 dinkjeugKINDERBEDIENINGhulpbronne, idees, kersfees, kersfees aktiwiteit, Kinderbediening, kinders
Kersfees: die Wonder van alle wonders!
Hier is Kix se Kersverhaal, met bypassende speletjies en aktiwiteite, van hierdie jaar.
Laai dit hier af: Kix Kersfees 2019
Ouers wat geloof bou
5th December 2019 dinkjeugOUERLEIDINGfamilie, geloof, geloof bou, gesinne, kinders, ouerleiding, ouers, tieners
Nehemia se verhaal vertel van Jerusalem se mure wat in flarde lê na die ballingskap en God wat Nehemia roep om dit te herbou. Nehemia deel die visie met die volk en elke familiegroep kry 'n stuk om te bou. Hulle werk saam om die enorme taak te voltooi. Elke familie lyk anders, maar elkeen doen hul deel – daar is pa's en ma's, seuns en dogters, slawe, handelaars, werkers, amptenare ens. wat almal in groepe bou. Ten spyte van teenkanting en uitdagende omstandighede word die muur voltooi en aan die Here gewy.
Ons het ook 'n uitdaging wat deur God aan ons gegee is en ons is ook aan mekaar verbind…
Onthou jy nog die dag wat jy jou kind gebring het om gedoop te word en die belofte wat jy gemaak het om hom/haar van Jesus te vertel? Ons het elkeen die opdrag ontvang om ons eie geloof en ons kinders se geloof op te bou. Ons elkeen se familie lyk anders en ons ervaar ook verskillende hoogtepunte en uitdagings. Ouers is nie perfek nie en soms kan die verantwoordelikheid van die bouwerk (ouerskap) vir jou dalk oorweldigend voel.
Gelukkig doen ons dit nie alleen nie. God voeg gelowige mense bymekaar om mekaar te ondersteun en die pad saam te loop. Om saam te bou maak die taak makliker en moontlik. Dit is die wonderlike belofte in die verhaal van Nehemia…
Hoe kan jy inskakel in die geloofsgemeenskap?
Wie is daar wat jou kan help bou aan jou kind/tiener se geloof?
Hoe kan jy hierdie week 'n ander ouer ondersteun?
Ek het hulle toe vertel hoe my God sy goeie hand oor my gehou het en wat die koning vir my gesê het. Hulle het gesê: "Kom ons bou!" en hulle het die goeie werk aangepak. Nehemia 2:18
3rd December 2019 dinkjeugKINDERBEDIENINGaktiwiteit, bewertjie, idees, kersfees, kersfees aktiwiteit, kinders, mobile
'n Bewertjie, vir die wat wonder, is 'n "mobile".
Laai die aktiwiteit hier af: Kersfees bewertjie
27th November 2019 dinkjeugKINDERBEDIENING, Uncategorisedadvent, familie, familiebediening, gesinne, huisgeloof, hulpbronne, idees, kersfees, Kinderbediening, kinders, reeks
'n Adventreeks vir gesinne met vrae om saam oor te gesels, asook twee verskillende aktiwiteite om die kriptoneel uit te beeld.
Laai die gespreksvrae hier af:
Laai die aktiwiteite hier af:
Kerstoneel 1 Kleuters – met toiletrolle
5th July 2019 dinkjeugLEIER TOERUSTINGBybel, Bybel lees, jeugbediening, kategese, Kinderbediening, kinders, tienerbediening
bring Bybels terug na die kategesegroep
Dit is baie belangrik dat elke kind en tiener in die kategese leer om die Bybel lief te hê, te gebruik en dit te lees! Min huise maak Bybellees 'n prioriteit. Daarom is dit nodig dat kinders en tieners tydens kategese aan die Bybel blootgestel word en dit inoefen. Dan sal dit moontlik 'n gewoonte raak wat tuis ge-eggo kan word.
By kinders val die klem op Bybelverhale en memorisering van belangrike versies.
Daarom moet elke kind 'n Bybel kategese toe bring en moedig ons kinders aan om belangrike gedeeltes met plakkers en kleure te merk om dit makliker te vind en te onthou.
Dit is belangrik dat ouers weet watter teks/Bybelverhaal behandel is, sodat hulle dit tuis ook kan lees.
Plaas altyd die Bybelstorie binne die groter verhaal van die Bybel sodat kinders die tydlyn en konteks begin verstaan.
In die senior kategese moedig ons elkeen aan om die Bybel in konteks te lees en toe te pas, daarom moet tieners ook die Bybel saambring.
Help ook mekaar om die Bybel op elkeen se selfoon af te laai sodat dit ook in die week gelees kan word en toeganklik is.
'n Kategese groep kan saam 'n weeklikse rooster volg om dieselfde tekste te lees.
Basiese stiltetyd-metodes word aangeleer sodat die Woord self gelees en toegepas kan word.
Tieners word aangemoedig om gedeeltes binne die konteks van die groter "lyne" van die Bybel te lees en die verloop van die Bybel se verhaal te verstaan.
Gesels in die groepe oor stiltetyd-metodes en ander geloofsgewoontes en oefen dit in.
Praat oor wat in die pad staan van Bybellees (tyd, motivering, gebrek aan kennis, oorvol gedagtes of ander steurnisse) en gee vir mekaar raad om dit te hanteer.
Maak weekliks tyd om te vertel wat julle in die Bybel raak gelees het.
Om ons kinders en tieners te motiveer om die Bybel te lees, moet ons self 'n voorbeeld wees en ons dade moet daarvan getuig.
Die woord van God is lewend en kragtig. Dit is skerper as enige swaard met twee snykante en dring deur selfs tot die skeiding van siel en gees en van gewrigte en murg. Dit beoordeel die bedoelings en gedagtes van die hart. Heb 4:12
Die hele Skrif is deur God geïnspireer en het groot waarde om in die waarheid te onderrig, dwaling te bestry, verkeerdhede reg te stel en 'n regte lewenswyse te kweek, sodat die man wat in diens van God staan, volkome voorberei en toegerus sal wees vir elke goeie werk.